Ukraina va Rossiya o‘rtasida yangi harbiy asirlar almashinuvi bo‘lib o‘tdi. Foto: Telegram / Andrey Yermak Ukraina prezidenti devonining rahbari Andrey Yermakning so‘zlariga ko‘ra, 100 kishi Rossiya asirligidan Ukrainaga qaytgan. «Bular harbiylar, dengizchilar, chegarachilar, milliy gvardiyachilar. Ular orasida Mariupol, «Azovstal», Hostomel himoyachilari ham bor. Ba’zi odamlar og‘ir jarohat olgan, kasalliklarga chalingan», - deb yozdi u Telegram-kanalida. O‘z navbatida, Rossiya Federatsiyasi Mudofaa vazirligi 106 nafar rossiyalik harbiy xizmatchi vataniga qaytganini ma’lum qildi. Mudofaa vazirligining ma’lumotlariga ko‘ra, ozod qilingan rossiyalik asirlar Rossiya Aerokosmik kuchlari harbiy-transport aviatsiyasi samolyotlari bilan idoraning tibbiyot muassasalarida davolanish va reabilitatsiya qilish uchun Moskvaga yetkaziladi.